b'\n_START_ARTICLE_\nKornelija Ajlec\n_START_SECTION_\n\xc5\xbdivljenje in delo\n_START_PARAGRAPH_\nKornelija Ajlec je leta 2009 diplomirala, leta 2013 pa doktorirala na Oddelku za zgodovino Filozofske fakultete Univerze v Ljubljani pod mentorstvom Du\xc5\xa1ana Ne\xc4\x8daka. Leta 2010 je postala mlada raziskovalka pod mentorstvom Bo\xc5\xbea Repeta, leta 2011 pa asistentka na katedri za sodobno zgodovino. Za docentko je bila izvoljena \xc5\xa1tiri leta kasneje. Po doktoratu je bila sprva zaposlena na ve\xc4\x8d raziskovalnih projektih, leta 2016 pa je prevzela predmete iz sodobne ob\xc4\x8de zgodovine na Oddelku za zgodovino Filozofske fakultete v Ljubljani. Istega leta je gostovala v ZDA kot \xc5\xa1tipendistka  Fulbrightovega sklada._NEWLINE_Raziskovalno se posve\xc4\x8da obdobju druge svetovne vojne in povojnemu obdobju, zlasti pa zgodovini beguncev, odnosom Jugoslavije z zahodom ter vpra\xc5\xa1anjem povojne obnove. Je tudi \xc4\x8dlanica Mednarodnega konzorcija za post-konfliktno obnovo in spravo, sodelavka Joint History Project Centra za demokracijo in spravo v Jugovzhodni Evropi ter so-ustanoviteljica in ena izmed urednic poljudnega zgodovinskega spletnega portala zgodovina.si.'